Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 150/13/2202	Galanta, 8.9.2014
EEČ : 2-17-286-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 16.4.2013, spisová značka 3 Pv 150/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase okolo 16.00 hod. dňa 16. 02. 2013 a v čase okolo 10.00 hod. dňa 17. 02. 2013 po predchádzajúcej vzájomnej dohode na podnet osoby XXXXX zo skladu stavebného materiálu, ktorý sa nachádza v Seredi v areály Vojenského útvaru XXXXX bez použitia násilia postupne odcudzil stavebný materiál rôzneho druhu a to tým spôsobom, že XXXXX v presne nezistenom čase v dňoch 16. 02. 2013 a 17. 02. 2013 odcudzil zo skladu stavebného materiálu 3 ks montážnej peny Cyklon 750 ml, ktoré vyniesol v taške z areálu vojenského útvaru a neskôr predal v pohostinstve Papuča v Seredi neznámej osobe mužského pohlavia a utŕžené peniaze použil pre vlastnú potrebu, ďalej XXXXX dňa 16. 02. 2013 v čase okolo 16.00 hod. zo skladu stavebného materiálu odcudzil 5 balíkov armovacej sieťky 145 g a 7 ks montážnej peny Cyklon 750 ml, ktoré po odcudzení, kde si ich prevzala neznáma osoba mužského pohlavia a dňa 17. 02. 2013 v čase okolo 10.00 hod. odcudzil zo skladu stavebného materiálu 4 ks 25 kg vedier s fasádnou omietkou Sakret zelenej a žltej farby, ktoré po odcudzení vyniesol von z areálu vojenského útvaru a tam naložil do motorového vozidla nezistenej značky a evidenčného čísla, ďalej XXXXX dňa 17. 02. 2013 v čase okolo 10.00 hod. odcudzil zo skladu stavebného materiálu 4 ks 25 kg vedier s fasádnou omietkou Sakret zelenej a žltej farby, ktoré po odcudzení vyniesol von z areálu vojenského útvaru, kde ich naložil do motorového vozidla nezistenej značky a evidenčného čísla, ďalej XXXXXdňa 17. 02. 2013 v čase okolo 10.00 hod. odcudzil zo skladu stavebného materiálu 4 ks 25 kg vedier fasádnej omietky Sakret zelenej a žltej farby, ktoré po odcudzení vyniesol von z areálu Vojenského útvaru XXXXX a naložil do vozidla nezistenej značky a evidenčného čísla, ďalej XXXXX dňa 16. 02. 2013 v čase okolo 16.00 hod. odcudzil zo skladu stavebného materiálu 2 ks 25 kg vedier s fasádnou omietkou značky Sakret zelenej farby, ktoré po odcudzení vyniesol za oplotenie Vojenského útvaru XXXXX, kde si ich prevzala neznáma osoba mužského pohlavia a dňa 17. 02. 2013 v čase okolo 10.00 hod. odcudzil zo skladu stavebného materiálu ďalších 4 ks 25 kg vedier fasádnej omietky značky Sakret, ktoré neskôr vyniesol von z areálu Vojenského útvaru XXXXX a naložil do vozidla značky VW Golf Combi, EČ: XXXXX ďalej XXXXX dňa 16. 02. 2013 zo skladu stavebného materiálu odcudzil 2 ks 25 kg vedier s fasádnou omietkou Sakret, ktoré vyniesol von z areálu Vojenského útvaru XXXXX a položil na cestu a dňa 17. 02. 2013 v čase okolo 10.00 hod. opätovne odcudzil zo skladu stavebného materiálu 4 ks 25 kg vedier s fasádnou omietkou značky Sakret zelenej a žltej farby, ktoré vyniesol von z areálu Vojenského útvaru XXXXX, čím uvedeným spoločným konaním spôsobili spoločnosti XXXXX s r. o. so sídlom XXXXX, Vonkajší rad č. 7954 škodu na odcudzených veciach vo výške 1708,- Eur podľa odborného vyjadrenia, pričom utŕžené peniaze za predaj odcudzeného stavebného materiálu si medzi sebou rozdelili a použili pre vlastnú potrebu.

Uznesením prokurátora Okresnej prokuratúry Galanta zo dňa 16.4.2013, spisová značka 3 Pv 150/13/2202, bola určená obvinenému skúšobná doba v trvaní 14 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 150/13-4 zo dňa 10.04.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin krádeže spolupáchateľstvom podľa § 20 k § 212 ods. 1 Trestného zákona.
   
	Uznesenie nadobudlo právoplatnosť dňa 26.04.2013. Podľa § 216 ods. 2 Trestného poriadku bola obvinenej v rozhodnutí uložená skúšobná doba v trvaní štrnásť (14) mesiacov, počas ktorej mu nebola uložená žiadna povinnosť ani obmedzenie. Skúšobná doba obvinenému uplynula dňa 26.06.2014.

	Vykonaným šetrením bolo zistené, že obvinený XXXXX počas plynutia skúšobnej doby nebol odsúdený za žiadny trestný čin. XXXXX úradom XXXXX prejednávaný za priestupok proti občianskemu spolunažívaniu podľa § 49 ods. 1 písm. d) zákona č. 372/1990 Zb. o priestupkoch; za tento priestupok mu bola uložená pokuta vo výške 15,- Eur. Obec XXXXX uvádza, že nebol prejednávaný za žiadny priestupok, avšak v súčasnosti sa v obci nezdržiava a od marca 2014 má zrušený aj trvalý pobyt na súpisnom čísle 924. Obvinený XXXXX bol v skúšobnej dobe prejednaný za priestupok, avšak išlo o priestupok proti občianskemu spolunažívaniu, nie o priestupok proti majetku a jeho spáchanie nie je takej závažnosti, že by to malo za následok neosvedčenie obvineného.

	Vzhľadom k tomu, že obvinený v skúšobnej dobe viedol riadny život, nespáchal žiadny trestný čin a v súčasnej dobe nie je proti nemu vedené žiadne trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka